
KLAIPĖDOS R. VĖŽAIČIŲ PAGRINDINĖS MOKYKLOS DARBUOTOJŲ VEIKSMŲ MOKINIUI SUSIRGUS AR PATYRUS TRAUMĄ  IR TEISĖTŲ MOKINIO ATSTOVŲ INFORMAVIMO APIE MOKYKLOJE PATIRTĄ TRAUMĄ AR ŪMŲ SVEIKATOS SUTRIKIMĄ TVARKOS APRAŠAS

I SKYRIUS
BENDROJI DALIS

1. Mokyklos darbuotojų veiksmų mokiniui, vaikui susirgus ar patyrus traumą Klaipėdos r. Vėžaičių pagrindinėje mokykloje (su skyriais) (toliau – Mokykla) ir teisėtų mokinio, vaiko atstovų pagal įstatymą informavimo apie Mokykloje patirtą traumą ar ūmų sveikatos sutrikdymą tvarkos aprašas (toliau – Aprašas) parengtas vadovaujantis: 
[bookmark: _Hlk229749855][bookmark: _Hlk229749176]1.1. Visuomenės sveikatos priežiūros organizavimo mokykloje tvarkos aprašu, patvirtintu Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 „Dėl visuomenės sveikatos priežiūros organizavimo mokykloje tvarkos aprašo patvirtinimo“;
[bookmark: _Hlk227854446]1.2. Lietuvos higienos norma HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“;
[bookmark: _Hlk229749894]1.3. Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“;
1.4. Mokinių, išskyrus besimokančius pagal aukštojo mokslo programas, nelaimingų atsitikimų tyrimo tvarkos aprašu, patvirtintu Lietuvos Respublikos švietimo, mokslo ir sporto ministro 2024 m. spalio 10 d. įsakymu Nr. V-1135 „Dėl mokinių, išskyrus besimokančius pagal aukštojo mokslo programas, nelaimingų atsitikimų tyrimo tvarkos aprašo patvirtinimo“;
1.5. Asmens sveikatos priežiūros įstaigos pirmosios medicinos pagalbos rinkinio aprašu, patvirtintu Lietuvos Respublikos sveikatos apsaugos ministro 2003 m. liepos 11 d. įsakymu Nr. V-450 „Dėl asmens sveikatos priežiūros įstaigos pirmosios medicinos pagalbos rinkinio aprašo, pirmosios pagalbos rinkinio aprašo ir asmens sveikatos priežiūros ir farmacijos specialistų kompetencijos teikiant pirmąją medicinos pagalbą aprašo patvirtinimo“;
1.6. Lietuvos Respublikos sveikatos apsaugos ministro 2008 m. sausio 28 d. įsakymu Nr. V-69 „Dėl privalomųjų pirmosios pagalbos, higienos įgūdžių, alkoholio, narkotinių ir psichotropinių ar kitų psichiką veikiančių medžiagų vartojimo poveikio žmogaus sveikatai mokymų ir atestavimo tvarkos aprašo ir asmenų, kuriems privalomas sveikatos ir (ar) pirmosios pagalbos mokymas, profesijų ir veiklos sričių sąrašo, mokymo programų kodų ir mokymo periodiškumo patvirtinimo.“
2. Aprašas reglamentuoja darbuotojų veiksmus mokiniui, vaikui staiga sunegalavus ar patyrus traumą Mokykloje ir mokinio, vaiko tėvų (globėjų, rūpintojų, įtėvių) informavimą apie Mokykloje patirtą traumą ar ūmų sveikatos sutrikdymą. 
3. Šiame apraše vartojamos sąvokos: 
3.1. Mokykla – juridinis asmuo, valstybės narės juridinio asmens ar kitos organizacijos padalinys, įsteigtas Lietuvos Respublikoje teisės aktų nustatyta tvarka, kurio pagrindinė veikla yra formalusis arba (ir) neformalusis švietimas. 
3.2. Mokyklos darbuotojas – Mokykloje dirbantys pedagogai, administracijos bei kiti darbuotojai. 
3.3. Mokinio, vaiko tėvai (globėjai, rūpintojai, įtėviai) – t. y. vaiko tėvai, vaiką įvaikinus – įtėviai, nustačius globą ar rūpybą – globėjai ar rūpintojai, įstatymų nustatytais atvejais – valstybinė vaiko teisių apsaugos institucija (tai nustatyta Lietuvos Respublikos vaiko teisių apsaugos pagrindų įstatyme).

II SKYRIUS
MOKYKLOS DARBUOTOJŲ VEIKSMAI MOKINIUI, VAIKUI SUSIRGUS AR PATYRUS TRAUMĄ MOKYKLOJE

4. Mokiniui, vaikui sunegalavus Mokykloje: 
4.1. grupės mokytojas, klasės vadovas, pedagogas apie mokinio, vaiko sveikatos būklę nedelsdamas informuoja visuomenės sveikatos specialistą, vykdantį sveikatos priežiūrą mokykloje (toliau tekste – VSS) jei tuo metu jis yra Mokykloje (jo darbo dienomis ir valandomis mokinio. Šis, įvertinęs situacijos sunkumą pagal poreikį,  informuoja vaiko tėvus (globėjus, rūpintojus, įtėvius);
4.2. VSS arba kitas asmuo, kuris yra šalia sunegalavusio mokinio, vaiko, įvertinęs jo būklę, suteikia galimybę laukti tėvų (globėjų, rūpintojų, įtėvių) Sveikatos kabinete ar patalpoje, kurioje vaikas pasijuto negerai; 
4.3. jei kyla įtarimų, kad mokinys, vaikas serga užkrečiamąja liga, jis atskiriamas nuo kitų mokinių, vaikų ir stebimas iki atvyks tėvai (globėjai, rūpintojai, įtėviai); 
4.4. įvykus nelaimingam atsitikimui (traumai), esant galimybei mokinys nuvedamas į visuomenės sveikatos priežiūros kabinetą arba vaikas paguldomas jo buvimo vietoje (žiemos metu (jei trauma įvyko lauke) – įnešamas į vidų), skubiai kviečiamas VSS (jam esant Mokykloje (jo darbo dienomis ir valandomis)). Jei jo tuo metu Mokykloje nėra, pagalbą teikia arčiausiai esantis mokyklos darbuotojas; 
4.5. esant būtinybei, pagalbą teikiantis arba šalia jo esantis asmuo, nedelsdamas kviečia GMP tel. Nr. 113 arba 112 ir teikia pirmąją pagalbą.
5. Susirgimų užkrečiamosiomis ligomis atveju bei karantino metu grupėse, klasėse atliekamas valymas ir dezinfekavimas pagal higienos normų reikalavimus. 
6. Mokinio, vaiko tėvai (globėjai, rūpintojai, įtėviai) turi pasiimti mokinį, vaiką, kai: 
6.1. mokiniui, vaikui nustatomi ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, ūmiai kosi, yra pūlingų išskyrų iš nosies, atsirado neaiškios kilmės bėrimas, pakilo AKS, padažnėjo pulsas, įvairių traumų atvejais);
6.2. mokinio, vaiko liga riboja jo dalyvavimą grupės ar klasės veikloje; 
6.3. mokinio, vaiko būklė reikalauja didesnės darbuotojų kompetencijos ir dėmesio, negu jie gali suteikti, nepažeisdami kitų mokinių, vaikų interesų; 
6.4. mokinio, vaiko liga kelia pavojų kitų mokinių, vaikų ir darbuotojų sveikatai. 
7. Jei Mokykloje sunegaluoja 1–10 klasės mokinys (pakyla neaukšta temperatūra – iki 37,3; ūmiai kosti; vargina pūlingos išskyros iš nosies; skauda pilvo apačią dėl prasidėjusių menstruacijų), jam (jai) leidžiama savarankiškai išvykti iš Mokyklos į namus tik tuo atveju, kai tėvai (globėjai, rūpintojai, įtėviai) telefonu paprašo išleisti vaiką namo, nes jie patys ar jų artimieji neturi galimybės nedelsiant atvykti į Mokyklą pasiimti vaiko.
8. Mokykla gali pareikalauti iš tėvų (globėjų, rūpintojų, įtėvių) raštiško patvirtinimo, kad mokinys, vaikas yra sveikas. 
9. Užfiksavus užkrečiamų ligų (pvz. vėjaraupiai, tymai, skarlatina ir kt.) atvejus Mokykloje, grupės mokytojas, klasės vadovas ar VSS apie susirgimą informuoja klasės, grupės tėvus (globėjus, rūpintojus, įtėvius).
10. VSS visus mokinių, vaikų apsilankymus pas specialistą dėl traumos, nelaimingo atsitikimo, negalavimo registruoja pagal Klaipėdos rajono savivaldybės visuomenės sveikatos biuro nustatytą vidaus tvarką. 
11. Mokykloje nesant VSS, grupės mokytojas, klasės vadovas sunegalavusius mokinius, vaikus ar įvykusias traumas registruoja žurnale (priedas), kuris yra pridėtas prie Mokyklos pirmosios pagalbos rinkinio.

III SKYRIUS
BAIGIAMOSIOS NUOSTATOS

12. Aprašo vykdymo kontrolę vykdo Mokyklos direktorius.
13. Su šiuo Aprašu Mokyklos darbuotojus supažindina Mokyklos direktorius ar jo įgaliotas asmuo. 
14. Šiame apraše įvardinti informavimo veiksmai nepažeidžia Mokyklos Mokinių ir jų tėvų (globėjų) asmens duomenų tvarkymo tvarkos aprašo, patvirtinto Mokyklos direktoriaus 2018-08-31 įsakymu Nr. V-152.

Mokyklos darbuotojų veiksmų mokiniui susirgus ar patyrus traumą mokykloje ir teisėtų mokinio atstovų pagal įstatymą informavimo apie mokykloje patirtą traumą ar ūmų sveikatos sutrikimą tvarkos aprašo

SUNEGALAVUSIŲ AR PATYRUSIŲ

